Document ID: 31998R1639

Padomes Regula (EK) Nr. 1639/98
(1998. gada 20. jūlijs),
ar kuru groza Regulu (EEK) Nr. 2261/84, ar ko paredz vispārīgus noteikumus attiecībā uz atbalsta piešķiršanu par olīveļļas ražošanu un atbalstu olīveļļas ražotāju organizācijām
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu,
ņemot vērā Padomes 1966. gada 22. septembra Regulu Nr. 136/66/EEK par eļļas un tauku tirgus kopīgo organizāciju [1] un jo īpaši tās 5. panta 8. punktu,
ņemot vērā Komisijas priekšlikumu [2],
tā kā ar Regulu (EK) Nr. 1638/98 no Regulas Nr. 136/66/EEK 5. pantu svītroja noteikumus par īpašo ražošanas atbalstu tiem ražotājiem, kas iegūst mazāk nekā 500 kg olīveļļas; tā kā tādēļ attiecīgi jāgroza Regula (EEK) Nr. 2261/84 [3] un jāpastiprina pārbaudes saistībā ar ražošanas atbalstu;
tā kā ar Regulu (EK) Nr. 1638/98 Regulas Nr. 136/66/EEK 5. pantā ievieš maksimālā garantētā daudzuma valsts piešķīrumu un paredz, kādas sekas rodas, ja tiek pārsniegts valsts garantētais daudzums attiecībā uz ražošanas atbalstu konkrētajā dalībvalstī; tā kā, ņemot vērā pieredzi, jānosaka, kādi dati jāievāc un jāpaziņo, lai šie noteikumi darbotos,
IR PIEŅĒMUSI ŠO REGULU.
1. pants
Ar šo Regulu (EEK) Nr. 2261/84 groza šādi:
1. Regulas 2. panta 4. un 5. punktu aizstāj ar šādu tekstu:
"4. Atbalstu piešķir saskaņā ar Regulas Nr. 136/66/EEK 5. panta 1. punktu un par to eļļas daudzumu, kas ir faktiski saražots apstiprinātā spiestuvē."
2. Regulas 8. panta 1. punkta otro ievilkumu aizstāj ar šo:
"- vai katra audzētāja sniegtās ziņas par izspiesto olīvu un iegūto eļļas daudzumu saskan ar olīvu un olīveļļas daudzumiem, kas minēti eļļas spiešanu apstiprinošos dokumentos."
3. Regulas 12. panta 1. punktu aizstāj ar šādu tekstu:
"1. Ikviens olīvu audzētājs var saņemt avansu pieprasītā atbalsta apmērā."
4. Regulas 13. panta 1. punktu papildina ar šādu apakšpunktu:
"e)
"
5. Regulas 14. pantā:
a) 3.a punktā pirmo teikuma daļu aizstāj ar teikuma daļu:
"Lai izmaksātu atbalstu olīvu audzētājiem, dalībvalstis pārliecinās, ka;"
b) svītro 4. punktu;
c) panta 5. punkta otro daļu aizstāj ar šādu tekstu:
"Šīs datnes izmanto, lai vadītu pārbaudes, kas veicamas saskaņā ar 1., 2. un 3. punktu."
6. Regulas 15. panta 3. punktā svītro vārdus "kas vidēji tirdzniecības gadā saražo vismaz 500 kg olīveļļas".
7. Regulas 17.a pantu aizstāj ar šādu:
"17.a pants
1. Saskaņā ar Regulas Nr. 136/66/EEK 38. pantā paredzēto procedūru Komisija līdz 1. oktobrim katrai ražotājai dalībvalstij attiecībā uz kārtējo tirdzniecības gadu nosaka:
- paredzēto produkcijas daudzumu, par ko var pretendēt uz atbalstu;
- vienotu likmi attiecībā uz ražošanas atbalsta avansu; tai jābūt tādai, lai, ievērojot ražošanas prognozi attiecīgajam tirdzniecības gadam, izvairītos no riska veikt nepamatotus maksājumus audzētājiem.
2. Ne vēlāk kā astoņus mēnešus pēc tirdzniecības gada beigām Komisija saskaņā ar 1. punktā minēto procedūru katrai ražotājai dalībvalstij attiecībā uz minēto tirdzniecības gadu nosaka:
- faktiski saražotos daudzumus, par kuriem var pretendēt uz atbalstu,
- vienotu ražošanas atbalsta likmi, ko var vērtēt ar koeficientu, kā paredzēts Regulas Nr. 136/66/EEK 5. panta 6. punktā.
3. Dalībvalstis līdz attiecīgā tirdzniecības gada 5. septembrim paziņo Komisijai šajās valstīs prognozējamo olīveļļas ražošanas apjomu minētajam tirdzniecības gadam. Komisija var izmantot citus informācijas avotus un vajadzības gadījumā uzdot veikt pētījumus vai apsekojumus saistībā ar olīveļļas ražošanu."
8. Regulas 18. pantā vārdus "5. panta 2. punkta pirmās daļas otrajā ievilkumā minēto" aizstāj ar "5. panta 7. punktā minēto".
9. Regulas 12. panta 2. punkta a) apakšpunktā frāzi "atbilstīgi 17.a panta 2. punktam" aizstāj ar "atbilstīgi 17.a panta 1. punktam."
2. pants
Šī regula stājas spēkā septītajā dienā pēc tas publicēšanas Eiropas Kopienu Oficiālajā Vēstnesī.
To piemēro no 1998. gada 1. novembra.
Šī regula uzliek saistības kopumā un ir tieši piemērojama visās dalībvalstīs.
Briselē, 1998. gada 20. jūlijā

Labels: 17
19
6